Na temelju važećih Mrežnih pravila plinskog distribucijskog sustava

PLINARA ISTOČNE SLAVONIJE d.o.o., Vinkovci, Ohridska 17, OIB: 16423775522, u svojstvu Operatora distribucijskog sustava (u daljnjem tekstu ODS) zastupana po direktor: Mario Naglić, dipl.iur.

i

KRAJNJI KUPAC, ADRESA, OIB, ZASTUPNIK u svojstvu Krajnjeg kupca ili investitora u postupku priključenja, (u daljnjem tekstu Investitor) sklapaju:

**UGOVOR br. BROJ UGOVORA**

**o priključenju na distribucijski sustav / povećanju kapaciteta postojećeg priključka**

**PREDMET**

Članak 1.

Ovim ugovorom ODS i Investitor uređuju svoje odnose u postupku priključenja građevine na distribucijski sustav ili povećanje priključnog kapaciteta postojećeg priključka te uvjete priključenja i financijske obaveze. Priključak se gradi u skladu s energetskom suglasnošću, Mrežnim pravilima plinskog distribucijskog sustava, ovim ugovorom, te sukladno odredbama zakona kojima se uređuje područje prostornog uređenja, gradnje i građevnih proizvoda.

**PODACI O MJESTU PRIKLJUČENJA**

Članak 2.

Mjesto izlaza iz TS: MRS

Adresa priključenja: ADRESA PRIKLJUČENJA

Plinska mreža na koju se izvodi priključak: TLAK U PLINSKOJ MREŽI

ID OMM: ŠIFRA OBRAČUNSKOG MJERNOG MJESTA

Šifra PP: ŠIFRA POSLOVNOG PARTNERA

Katastarska čestica i katastarska općina: K.Č. i K.O.

Broj i datum energetske suglasnosti: BROJ I DATUM ES

**TEHNIČKI PODACI O IZGRADNJI PRIKLJUČKA**

Članak 3.

Mjerna oprema: VRSTA I VELIČINA PLINOMJERA

Način izvedbe priključka: NAČIN IZVEDBE PRIKLJUČKA

Regulacijska oprema: VRSTA REGULATORA

Pretlak na izlazu iz plinomjera: PRETLAK

Kapacitet priključka: KAPACITET [m3/h i kWh/h]

Kategorija priključka: KATEGORIJA

**TROŠAK IZVEDBE PRIKLJUČKA**

Članak 4.

Trošak izvedbe priključka određuje se sukladno:

- važećoj Metodologiji utvrđivanja naknade za priključenje na plinski distribucijski ili transportni sustav i za povećanje priključnog kapaciteta

- važećoj odluci HERA-e o naknadi za priključenje na plinski distribucijski ili transportni sustav i za povećanje priključnog kapaciteta za regulacijsko razdoblje.

Trošak izvedbe priključka sastoji se od:

- troška pripremno-završnih radova u iznosu od IZNOS EUR (bez PDV-a)

- troška građenja priključka u iznosu IZNOS EUR (bez PDV-a)

Naknada za priključenje po ovom Ugovoru iznosi: UKUPAN IZNOS EUR (bez PDV-a) – UKUPAN IZNOS RIJEČIMA,

Naknada za priključenje uplaćuje se na IBAN: CROATIA BANKA HR29 2485 0031 1002 56119 - Poziv na broj: POZIV NA BROJ

Trošak građenja priključka po ovom ugovoru odnosi se na slijedeće: ugovoreni radovi. Investitor samostalno ugovara s vanjskim izvođačem radovi koje investitor samostalno ugovara.

**NAČIN PLAĆANJA**

Članak 5.

Trošak izvedbe priključka na distribucijski sustav niskog ili srednjeg taka plaća se u iznosu do 50% ukupnog troška izvedbe priključka u roku od osam dana od dana sklapanja ugovora o priključenju, a ostatak do završetka izgradnje priključka.

Uvjet za početak radova na izgradnji priključka je uplata 50% iznosa iz članka 3. ovog Ugovora.

Članak 6.

ODS po završetku radova ispostavlja račun koji se može razlikovati od iznosa navedenog u ovom Ugovoru, s cijenama za stvarno izvršene radove i utrošeni materijal na dan ispostavljanja računa. Ukoliko Investitor kasni s uplatom dužan je ODS-u platiti i zakonsku zateznu kamatu. Razliku između iznosa navedenog ugovorom i računa, Investitor plaća u roku od 8 dana od izdavanja računa.

**ROK IZGRADNJE PRIKLJUČKA**

Članak 7.

Priključak na distribucijski sustav niskog tlaka ili srednjeg tlaka ODS je dužan izgraditi u roku od 30 dana od ispunjavanja ugovornih obaveza od strane Investitora, ako za isti postoje tehnički uvjeti u distribucijskom sustavu.

U rok izgradnje priključka ne računaju se zastoji u aktivnostima na koje ODS nije mogao utjecati (suglasnosti tijela uprave, ishođenje lokacijskih i građevinskih dozvola, rješavanje imovinsko -pravnih odnosa, građenje priključka od strane ovlaštenog izvođača priključka kojeg je izabrao investitor priključka, događaji na gradilištu i slično), o čemu je ODS dužan pravodobno izvještavati drugu ugovornu stranu.

Ukoliko Investitor građevinske radove prilikom izgradnje priključka ugovara i izvodi samostalno dužan je ishoditi dozvolu odnosno suglasnost od nadležnih tijela ( grada/općine ) za obavljanje istih. Navedenu suglasnost Investitor je dužan dostaviti ODS-u.

Ukoliko Investitor prilikom izgradnje priključka ugovara izvođenje građevinskih radova preko ODS-a, ODS će ishoditi od nadležnog tijela suglasnost odnosno posebne uvjete za izvođenje istih.

**STAVLJANJE PRIKLJUČKA U FUNKCIJU**

Članak 8.

ODS je dužan na temelju energetske suglasnosti staviti u funkciju priključak građevine s danom početka isporuke plina iz ugovora o opskrbi plinom, a nakon što je investitor priključka ispunio sve financijske, tehničke i druge obaveze prema ugovoru o priključenju, pribavio pisanu izjavu izvođača o izvedenim radovima i uvjetima održavanja plinske instalacije te sklopio ugovor o opskrbi plinom.

Prije punjenja plinske instalacije plinom investitor priključka dužan je dokazati operatoru distribucijskog sustava da su se kod izgradnje plinskih instalacija primjenjivale odredbe posebnih zakona, propisa, normi, pravila struke i internih tehničkih akata operatora distribucijskog sustava te da je uspješno izvršeno ispitivanje ispravnosti i nepropusnosti plinskih instalacija sukladno odredbama posebnih propisa kojima se uređuje područje držanja, skladištenja i prometa zapaljivim plinovima, područje zaštite od požara i eksplozija. Priključak plinom, nakon izgradnje ili rekonstrukcije, puni ODS. Nakon punjenja priključka plinom ODS je dužan utvrditi da je uspješno izvršeno ispitivanje nepropusnosti priključka pod plinom. ODS je dužan u roku od najmanje tri dana prije stavljanja u funkciju priključka građevine u pisanom obliku obavijestiti Investitora i njegovog opskrbljivača plinom o danu i satu stavljanja u funkciju priključka građevine.

**MEÐUSOBNA PRAVA I OBVEZE**

Članak 9.

Investitor je dužan priključak i obračunsko mjerno mjesto nakon građenja, a prije punjenja plinom, ustupiti na gospodarsko upravljanje ODS-u. Priključak se ustupa na gospodarsko upravljanje ODS-u bez naknade. Gospodarsko upravljanje obuhvaća obveze ODS-a da održava priključak, kontrolira nepropusnost i financira zamjenu priključka uslijed njegove dotrajalosti, kontrolira i održava plinomjer i drugu mjernu opremu te zamjenjuje plinomjer i drugu mjernu opremu. Troškovi održavanja, kontrole nepropusnosti i zamjene priključka, kontrole nepropusnosti i održavanja plinomjera i druge mjerne opreme, te zamjene plinomjera i druge mjerne opreme uključeni su u visinu tarifnih stavki za korištenje distribucijskog sustava. U slučaju potrebe za povećanjem kapaciteta postojećeg priključka, promjena na priključku, spajanje više obračunskih mjesta u jedno, odnosno dijeljenja jednog obračunskog mjesta na više, Investitor je dužan od ODS-a zatražiti nove Energetske uvjete.

Članak 10.

Investitor se obvezuje:

- pridržavati se uputa dispečerskog centra operatora distribucijskog sustava, davati potrebne informacije operatoru distribucijskog sustava, da neće sam provoditi ili dopustiti drugim pravnim i fizičkim osobama zahvate na priključku bez dozvole od strane ODS-a, da neće u zaštitnom pojasu 1m od osi priključene cijevi postavljati i graditi privremene ili trajne objekte niti saditi raslinje dubokog korijenja, da neće izvoditi ili dopustiti izvođenje radova, paliti vatru ili na drugi način dovesti do mogućnosti oštećenja priključka,

omogućiti stalni pristup ODS-u mjerno-regulacijskoj opremi i zapornom organu, obavijestiti ODS o eventualnom oštećenju ili neovlaštenim zahvatima na priključku od strane trećih osoba u roku od 24 sata, omogućiti priključenje drugih potrošača na nemjereni dio plinskog priključka koji se nalazi na javnoj površini, ustupiti na korištenje zemljište i dijelove građevine potrebne za izgradnju i održavanje priključka, dostaviti suglasnost vlasnika drugih zemljišta za izgradnju priključka, kada je priključak moguće izvesti samo korištenjem tih zemljišta, po potrebi i pravo služnosti za korist Plinare istočne Slavonije d.o.o., preko ovlaštenog plinoinstalatera prijaviti svaku promjenu na plinskoj instalaciji, svako naknadno priključeno plinsko trošilo, svaku promjenu na objektu koja može utjecati na dovod zraka za izgaranje i odvod dimnih plinova, održavati svoju plinsku instalaciju, svoja trošila, svoj sustav za dovod zraka za izgaranje i odvod dimnih plinova sukladno trenutno važećim zakonima i propisima, omogućiti ODS-u redovite i izvanredne preglede plinskih instalacija ovisno o slobodnoj procjeni ODS-a, osigurati ODS-u nesmetan pristup priključku i obračunskom mjernom mjestu u svrhu održavanja, hitnih intervencija, kontrole, ispravnosti, održavanja ili očitanja brojila te plinskim instalacijama u svrhu ispitivanja nepropusnosti i ispravnosti plinske instalacije.

Članak 11.

Investitor je suglasan da ODS može raskinuti ovaj Ugovor ukoliko se utvrdi da su se okolnosti promijenile od izdavanja priložene Energetske suglasnosti. Investitor može raskinuti ugovor uz otkazni rok od 30 dana, te sve troškove raskida ugovora snosi Investitor. Investitor je suglasan da nakon što ODS započne s izgradnjom priključka, a isti želi raskinuti ugovor, dužan je ODS-u podmiriti sve nastale troškove.

**NEOVLAŠTENA POTROŠNJA**

Članak 12.

Operator distribucijskog sustava ima pravo obustaviti isporuku plina krajnjem kupcu u slučaju utvrđivanja neovlaštene potrošnje ili opravdane sumnje na isto, bez prethodne obavijesti, i o tome u roku od 24 sata obavijestiti korisnika sustava koji ga opskrbljuje plinom. Krajnji kupac obvezan je platiti naknadu za neovlaštenu potrošnju u roku osam dana od izdavanja računa, kao i naknadu štete.

**ZAVRŠNE ODREDBE**

Članak 13.

Ugovorne strane su suglasne da tijekom važenja ovog Ugovora u cijelosti prihvaćaju važeće odredbe Zakona o energiji, Zakona o tržištu plinom, Općih uvjeta opskrbe plinom, Ugovornih uvjeta opskrbe plinom, Mrežnih pravila plinskog distribucijskog sustava, Metodologije utvrđivanja naknade za priključenje na plinski distribucijski ili transportni sustav i za povećanje priključnog kapaciteta, Pravila o organizaciji tržišta plina, Metodologije utvrđivanja tarifnih stavki za distribuciju plina, Cjenik nestandardnih usluga ODS.

Članak 14.

Potpisom ovog Ugovora ugovorne strane potvrđuju da su ga pročitale i razumjele, te da prihvaćaju sva prava i obveze koje iz njega proizlaze, kao i pravne posljedice koje iz njih proistječu, te se odriču prava na pobijanje iz razloga nerazumijevanja ugovora.

Članak 15.

Ovaj Ugovor stupa na snagu s datumom potpisa. U slučaju spora utvrđuje se stvarna nadležnost suda prema sjedištu ODS-a.

Ovaj Ugovor sastavljen je u dva istovjetna primjerka od kojih 1 (jedan) zadržava Investitor, a 1 (jedan) ODS.

Mjesto i datum: MJESTO, DATUM

za Operatora distribucijskog sustava

INVESTITOR

direktor:

Mario Naglić